Dzóm ésə̄ é nə ai ǹgúmā ábǒg; dzóm ésə̄ yâbɔban ai ǹgúmā ábǒg á yób á sí: 2ǹgúmā ábǒg ású ábyé ai ǹgúmā ábǒg ású áwú, ǹgúmā ábǒg ású m̀bɛán ai ǹgúmā ábǒg ású ńtyéan bibəbɛga. 3Ǹgúmā ábǒg ású ńwéán ai ǹgúmā ábǒg ású ńlɛdán, ǹgúmā ábǒg ású ńdámán ai ǹgúmā ábǒg ású ńlóŋán. 4Ǹgúmā ábǒg ású ńyón ai ǹgúmā ábǒg ású loe, ǹgúmā ábǒg ású məyəb ai ǹgúmā ábǒg ású ábóg, 5ǹgúmā ábǒg ású ńwoán ngɔg ai ǹgúmā ábǒg ású ńtóbán ngɔg, ǹgúmā ábǒg ású mə́wúban ai ǹgúmā ábǒg ású ńsāālán mə́wúban, 6Ǹgúmā ábǒg ású ńdzə́ŋán ai ǹgúmā ábǒg ású ńdzáán, ǹgúmā ábǒg ású ńyián[2] ai ǹgúmā ábǒg ású ńwoán âfan. 7Ǹgúmā ábǒg ású ńnyabán ai ǹgúmā ábǒg ású ńladan, ǹgúmā ábǒg ású ńtɔbán evól ai ǹgúmā ábǒg ású ńkɔ́bán. 8Ǹgúmā ábǒg ású ńdiŋan ai ǹgúmā ábǒg ású ńsíŋán, ǹgúmā ábǒg ású bítá ai ǹgúmā ábǒg ású mvɔ̄ī. 9M̀fí ḿfē ḿbɔ esíé á bələ́ ai ésíé ā syé ? 10Mayén esíé yā Zāmbá á ngāvə́ bɔ́n bə́ Ádam nə́ bəbɔ. 11A ngábɔ̄ dzóm ésə ḿbəŋ é tóbogan ai abǒg díé; á ńnə̄m wábán ńdɔ a ngávə́ ndiná yǎ ábǒg, mod təge dzǎm yəm é dzóm Zambá á bɔ a tádigi á mə̄tádí a kələ kwí á məmaná. 12Mayəm nâ dzóm éfə́ yádǎŋ kig mvyɛ́ ású mod a lodǒ fə ai nâ áfon ai ásamba ai enyiŋ ńtíé á ngə̄lə́ á və̌.